คณะกรรมาธิการวิสามัญพิจารณาร่างพระราชบัญญัติงบประมาณรายจ่าย ประจำปีงบประมาณ 2565 ประชุมนัดแรก และมีมติเลือก นายอาคม เติมพิทยาไพสิษฐ์ เป็นประธานคณะกรรมาธิการฯ
วันนี้ (4 มิ.ย.65) ที่ประชุมคณะกรรมาธิการวิสามัญพิจารณาร่างพระราชบัญญัติงบประมาณรายจ่าย ประจำปีงบประมาณ 2565 สภาผู้แทนราษฎร ประชุมร่วมกันนัดแรก โดยมีวาระสำคัญในการเลือกตำแหน่งประธาน รองประธาน เลขานุการ และโฆษกคณะกรรมาธิการฯ โดยที่ประชุมมีมติเสียงข้างมากให้ นายอาคม เติมพิทยาไพสิษฐ์ รัฐมนตรีว่าการกระทรวงการคลัง เป็นประธานคณะกรรมาธิการฯ รวมทั้งตำแหน่งรองประธานคณะกรรมาธิการฯ อีก 22 ตำแหน่ง อาทิ นายสันติ พร้อมพัฒน์ รัฐมนตรีช่วยว่าการการกระทรวงการคลัง, นางนฤมล ภิญโญสินวัฒน์ รัฐมนตรีช่วยว่าการกระทรวงแรงงาน , นายวิรัช รัตนเศรษฐ ประธานวิปรัฐบาล, นางนาที รัชกิจประการ อดีต ส.ส. พรรคภูมิใจไทย, น.ส.รังสิมา รอดรัศมี ส.ส.สมุทรสงคราม พรรคประชาธิปัตย์, พ.ต.ท.ทวี สอดส่อง ส.ส.บัญชีรายชื่อพรรคประชาชาติ, นายประเสริฐ จันทรรวงทอง เลขาธิการพรรคเพื่อไทย นอกจากนี้ ยังมีเลขานุการคณะกรรมาธิการอีก 7 คน โฆษกคณะกรรมาธิการ 9 คน และที่ปรึกษาคณะกรรมาธิการ ฯ        ทั้งนี้ ที่ประชุมวางกรอบการประชุมทุกวันจันทร์- ศุกร์ ส่วนแนวทางการการอยู่ระหว่างการเลือกว่าจะพิจาณาเรียงลำดับรายมาตรา หรือ เรียงตามกลุ่มแผนงานบูรณาการ ขณะที่พรรคก้าวไกลแสดงความประสงค์ไม่ขอรับตำแหน่งใดๆ ในการพิจารณาร่างพระราชบัญญัติงบประมาณครั้งนี้